ROMÂNIA 

JUDEŢUL TIMIŞ

MUNICIPIUL TIMIŞOARA

DIRECŢIA PATRIMONIU
COMPARTIMENT  SPAŢII CU ALTĂ DESTINAŢIE 
SC2021- 27813 /06.10.2021
REFERAT PRIVIND APROBAREA PROIECTULUI DE HOTĂRÂRE
privind prelungirea contractului de concesiune nr.04/09.01.2009  încheiat cu CABINETUL MEDICAL DR. SFERLEA ANDREEA
Prin cererea înregistrată cu nr. CT2021-002283/09.06.2021, Dr. Sferlea Andreea- medic primar medicină de familie, titular al Cabinetului Medical Dr. Sferlea Andreea, solicită prelungirea contractului de concesiune nr. 04/09.01.2009, pentru spaţiul format din 2 încăperi exclusiv, 5 încăperi în comun,   în suprafaţă totală de 72,37 mp din care în folosință exclusivă 33,52 mp și folosință în comun 38,85 mp, din 77,70 mp, situat în Timişoara, str. C. Titel Petrescu (TH. Neculuță), nr.6.
Imobilul situat în Timişoara, str. C. Titel Petrescu (TH. Neculuță), nr.6, compus din 2 încăperi exclusiv, 5 încăperi în comun,  în suprafaţă totală de 72,37 mp din care în folosință exclusivă 33,52 mp și folosință în comun 38,85 mp, din 77,70 mp, identificat prin CF 417543 Timişoara, CF vechi 70424, Top 6821, este în proprietatea Statului Român și este înregistrat în evidența patrimonială a Municipiului Timișoara, cu nr. de inventar 18621 și valoarea de inventar 263.783 lei. Conform HG 977/2002 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş – art unic – “Se atesta apartenenţa la domeniul public al judeţului Timiş, precum şi al municipiilor, oraşelor şi comunelor din judeţul Timiş a bunurilor cuprinse în anexele nr. 1-83*) care fac parte integrantă din prezenta hotărâre”, la punctul 43 se regăsește Dispensarul medical din str. Neculuță nr.6
Raportat la faptul că Dr. Sferlea Andreea- medic primar medicină de familie, titular al Cabinetului Medical Dr. Sferlea Andreea, nu are datorii la bugetul local,  în şedinţa din data de 16.09.2021 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înființată prin HCLMT nr. 12/26.06.2012 şi modificată prin HCLMT nr. 45/16.02.2021, s-a hotărât prelungirea contractului de concesiune nr. 25/16.11.2004  având ca obiect exploatarea spaţiului în care funcţionează Cabinet Medical, situat în Timişoara, str. C. Titel Petrescu (TH. Neculuță), nr.6, pe o perioada de 3 ani, până la data de 24.06.2024, cu valoarea actualizată a redevenței.

Solicitarea a fost depusă în termenul contractual, iar contractul nu prevede un termen minim de depunere a solicitării de prelungire.
Menționăm și faptul că prima întrunire a comisiei SAD, după depunerea solicitării, a fost în data de 16.09.2021, astfel nu se putea întocmi, materialul pentru promovarea proiectului privind prelungirea contractului înainte de prezentarea și obținerea aprobării în ședința comisiei SAD, conform regulamentului Comisei SAD prevăzut în HCL 441/2015 și PO 128.
Considerăm oportună iniţierea unui proiect de hotărâre privind prelungirea contractului de contractului de concesiune nr.04/09.01.2009 având ca obiect exploatarea spaţiului în care funcţionează Cabinetului Medical Dr. Sferlea Andreea, situat în Timişoara, str. C. Titel Petrescu (TH. Neculuță), nr.6, pe o perioada de 3 ani, până la data de 24.06.2024, cu valoarea actualizată a redevenței.    

